stanford-oval/wikipedia huggingface dataset:
Per Wallendorff

Per Wallendorff (22. joulukuuta 1916 – 13. marraskuuta 1995) oli suomalainen teologian tohtori, lähetysjohtaja ja kristillinen kirjailija.
Wallendorff vihittiin papiksi 1939, ja hän väitteli teologian tohtoriksi 1964. Väitöskirjan Rättfärdinghetens Lärare aiheena oli Qumranin kääröteksteissä esiintyvä vanhurskauden opettaja.
Per Wallendorff toimi seurakuntapappina Lapinjärvellä, Sipoossa ja Helsingin ruotsinkielisissä seurakunnissa. Hän oli Suomen Lähetysseuran palveluksessa 1939–1962 ja toimi muun muassa vuoden ajan lähetystyöntekijänä Jerusalemissa. Wallendorff oli sitten evankelisluterilaisen Lähetysyhdistys Kylväjä ry:n puheenjohtajana 1974–1985. Jäätyään seurakuntapapin virasta eläkkeelle hän hoiti myös yhdistyksen lähetysjohtajan tehtävää vuosina 1980–1985. Viimeksi vuosina 1985–1987 Wallendorff teki tieteellistä tutkimustyötä Jerusalemissa.
Teoksia

Krig och frid . Finska missionssällskapet, Helsingfors 1946
Törne och lilja : samtal med unga. Finska missionssällskapet, Helsingfors, suomeksi nimellä Orjantappura ja lilja : keskustelua nuorten kanssa ; suomensi Aune Krohn. Suomen Lähetysseura, Helsinki 1948
Vem kan hjälpa dig?. Kyrkans ungdom, Helsingfors 1950
Bildsvep från skördefälten ; bildtext P. Wallendorff. Finska missionssällskapet, Helsingfors 1954
Bildsvep från Finska missionssällskapets 100-åriga verksamhet ; red. av P. Wallendorff. Finska missionssällskapet, Helsingfors 1958
Suomen lähetysseuran juutalaislähetystyön historia : Sata vuotta suomalaista lähetystyötä 1859-1959 ; suom. Aune Krohn. Suomen Lähetysseura, Helsinki 1958
Moreh hassedeq rättfärdighetens lärare : en exegetisk undersökning, väitöskirja. Helsingfors 1964
Jeesus auttaa ; suom. Erkki Rantavuori. Ev.lut. herätysseura, Suolahti 1969
Minä olen ; Helsingin tuomiokirkossa marraskuussa 1968 pidetyistä puheista nauhoittanut ja kirjalliseen asuun toim. Pertti B. Lilja. Uusi tie, Helsinki 1969
Lue Jeesuksesta. Ev.lut. herätysseura, Suolahti 1970
Aina enenevä armo. Uusi tie, Helsinki 1971
Sana on Jumala. Ev.lut. herätysseura, Suolahti 1971
Jesus allena. Församlingsförbundet, Helsingfors 1974
Israel Jumalan suunnitelmassa : C-kasettiäänite, puhujat Marja-Terttu Tolamo, Per Wallendorff. Suomen Raamattuopiston Kustannus, Kauniainen 1983
Kuolemaan valmistautuminen - kuolemaan valmistaminen : C-kasettiäänite, puhujat Pirkko Siltala, Per Wallendorff. Suomen Raamattuopiston Kustannus, Kauniainen 1983
"Hänen haavojensa kautta" : Jeesuksen yksinäisyyden ja kärsimyksen evankeliumi: C-kasettiäänite. Suomen Raamattuopiston Kustannus, Kauniainen 1986
Taivasten valtakunnan salaisuus. Suomen raamattuopiston kustannus, Kauniainen 1987, 2. painos Lähetysyhdistys Kylväjä, Vantaa 2016
Kuolleenmeren kääröt avautuvat : näkökulmia Qumranin teksteihin ; kirj. Per Wallendorff ym. Suomen teologinen instituutti, Helsinki 1997
Paul Wolfowitz

| Paul Wolfowitz |
| --- | --- |

Maailmanpankin 10. pääjohtaja
 1. kesäkuuta 2005 – 1. heinäkuuta 2007  
Edeltäjä:  James Wolfensohn
Seuraaja:  Robert Zoellick
Yhdysvaltain varapuolustusministeri
 2. maaliskuuta 2001 – 1. kesäkuuta 2005  
Presidentti:  George W. Bush
Edeltäjä:  Rudy de Leon
Seuraaja:  Gordon R. England
Henkilötiedot
Syntynyt: 22. joulukuuta 1943 (ikä 80) New York City, New York, Yhdysvallat
Ammatti:  poliitikko diplomaatti
Tiedot
Puolue:  demokraatit (ennen 1981) republikaanit (1981–)
Uskonto:  juutalaisuus
Paul Dundes Wolfowitz (s. 22. joulukuuta 1943) on yhdysvaltalainen akateemikko ja poliitikko, joka toimi Maailmanpankin pääjohtajana 2005–2007. Wolfowitz on kiistelty henkilö Yhdysvaltain politiikassa. Hänet tunnetaan Irakin sodan arkkitehtina ja George W. Bushin tukijana. Wolfowitz erosi pääjohtajan virastaan kesäkuun 2007 lopussa virkavirheen aiheuttaman skandaalin vuoksi.
Elämä ja ura

Paul Wolfowitz oli Jacob Wolfowitzin ja Lillian Dundesin toinen lapsi. Wolfowitz syntyi juutalaiseen perheeseen Brooklynissa New Yorkissa, mutta asui lapsuutensa Ithacassa New Yorkin osavaltiossa. Vuonna 1957, kun Paul Wolfowitz oli 14-vuotias, Wolfowitzit muuttivat Israeliin, jossa Jacob Wolfowitz opetti Haifan yliopistossa. Vuonna 1961 Paul Wolfowitz valmistui Ithacan lukiosta ja meni töihin Tattler-nimiseen opiskelijasanomalehteen. Wolfowitz suoritti kandidaatin tutkinnon matematiikasta ja kemiasta vuonna 1965 ja tohtorin tutkinnon valtiotieteistä 1972.
Tammikuussa 2005 Wolfowitz nimitettiin Maailmanpankin pääjohtajaksi.
Hän herätti kohua Maailmanpankissa työskennelleeseen naisystävänsä Shaha Rizan palkkaukseen ja ylennyksiin liittyvässä jupakassa keväällä 2007. Tämän seurauksena Wolfowitz joutui eroamaan tehtävistään kesäkuun 2007 lopussa.
Paul Winchell

| Paul Winchell |
| --- | --- |
 Paul Winchell
Henkilötiedot
Koko nimi:  Pinkus Wilchinski
Syntynyt: 21. joulukuuta 1922  New York, New York
Kuollut: 24. kesäkuuta 2005 (82 vuotta)
Näyttelijä
Aktiivisena:  1925–2005
Merkittävät roolit:  Oma itse (The Paul Winchell Show) Tiikeri (Nalle Puh)
Palkinnot
 Annie 1997 Elämäntyö 
Aiheesta muualla
Viralliset kotisivut
IMDb 
Paul Winchell (21. joulukuuta 1922 – 24. kesäkuuta 2005) oli yhdysvaltalainen vatsastapuhuja ja ääninäyttelijä, joka tuli tunnetuksi vatsastapuhumisesta 1950- ja 1960-luvulla. Hän oli Tiikerin ensimmäinen ääninäyttelijä Disneyn Nalle Puh -animaatioissa 1960-luvun lopulta 1990-luvun lopulle asti. Winchell oli myös amatöörikeksijä, joka loi muun muassa ensimmäisen keinotekoisen sydämen.
Winchell on taustaltaan puolalainen ja oikealta nimeltään Pinkus Wilchinski. Myös hänen tyttärensä April Winchell on ääninäyttelijä.
Aiheesta muualla

Voice Chasers (Arkistoitu – Internet Archive)
Provisio

Provisio on välikäden saama, tulokseen perustuva palkkio työstä tai toiminnasta. Yleensä välikäsi ja myyjä ovat sopimussuhteessa, poikkeuksena tippi ja löytäjän palkkio, jotka voidaan maksaa jälkikäteen, palkinnoksi tai olla yleinen tapa. Tyypillistä provision saajalle on toimiminen agentuurin tavoin, sitomatta pääomaa itse tuotteeseen.
Yleensä provisio on prosentuaalinen. Joissakin tilanteissa se voi olla myös kiinteä tai näiden yhdistelmä.
Nettimainonta

Useiden ilmaisten palvelujen taustalla (suurimpana google) on oheismainoksista perittävä palkkio, provisio, palvelun käyttäjien tekemien valintojen mukaan. Käyttäjän klikatessa mainosbanneria mainostaja maksaa sovitun palkkion palvelun tuottajalle.
Palkka

Provisiopalkkauksessa, esimerkiksi myyntityössä, palkka lasketaan myyntituloksen perusteella, eikä se ole kiinteä tai perustu ajalliseen suoritteeseen, kuten tunti- tai kuukausipalkka. Yleisiä esimerkkejä ovat myyntimiehet ja puhelinmyyjät. Provisiopalkkauksessa työntekijä tekee työnsä yrittäjäriskillä, välikätenä.
Luottokortit

Luottokorttiyhtiöt ja pankit perivät korttitapahtumista provision kauppiaalta. Pankkikorttitilityksissä provisio on ollut kiinteästi hinnoiteltu. Luottokorttiyhtiöt käyttävät kuitenkin yleisesti prosentuaalista provisiohinnoittelua. Maksukorttien ja luottokorttien toimintatavat eroavat kuitenkin toisistaan, maksukorteissa osa provisiosta otetaan maksuaikana myyjältä, luottokorteissa taas asiakasta rahoitetaan ja osa provisiosta otetaan kuukausimaksussa, luoton tavoin.
Visa ja Mastercard käyttävät edullisempia provisioita kuin American Express tai Diners Club. Tästä syystä edellä mainittujen korttien hyväksyttävyys kauppaliikkeissä on huomattavasti suurempi kuin jälkimmäisten. Kauppaketjujen omista luottokorteista kauppias ei joudu maksamaan provisiota, sillä kortit ovat heidän omiaan.
Pedro Fernández de Quirós

| Pedro Fernández de Quirós |
| --- | --- |

Henkilötiedot
Syntynyt: 1565 Évora, Portugali
Kuollut: 1614 Panama
Kansalaisuus:  Portugali
Ammatti:  tutkimusmatkailija
Pedro Fernández de Quirós (1565 Évora, Portugali–1614 Panama) oli portugalilainen tutkimusmatkailija. Vuoden 1606 tutkimusmatkallaan Tyynellämerellä hän löysi nykyisen Vanuatun pääsaaren Espiritu Santon, jonka hän luuli kuuluvan laajempaan eteläiseen mantereeseen, jota hän kutsui nimellä "Australia del Espiritu Santo".
Pedro Eugenio Aramburu

| Pedro Eugenio Aramburu |
| --- | --- |
 Pedro Eugenio Aramburu vuonna 1956.
Argentiinan presidentti
 13. marraskuuta 1955 – 1. toukokuuta 1958  
Edeltäjä:  Eduardo Lonardi
Seuraaja:  Arturo Frondizi
Henkilötiedot
Syntynyt: 21. toukokuuta 1903
Kuollut: 29. toukokuuta 1970 (ikä 67)
Ammatti:  sotilas
Tiedot
Puolue:  UDELPA
 Nimikirjoitus
Pedro Eugenio Aramburu Silveti (21. toukokuuta 1903 Río Cuarto, Argentiina – 29. toukokuuta 1970) oli argentiinalainen kenraali, joka johti sotilasvallankaappausta Juan Perónia vastaan 1955. Hänestä tuli Argentiinan de facto -presidentti marraskuusta 1955  toukokuuhun 1958. Radikaali Montoneros-järjestö kaappasi ja murhasi hänet toukokuussa 1970, väitteiden mukaan kostona peronistisen kenraali Juan José Vallen murhasta.
Perónin hallituksen kukistuttua Argentiinaa johti aluksi Eduardo A. Lonardi, joka vetäytyi syrjään marraskuussa 1955 Aramburun ja Isaac F. Rojasin annettua julkisen lupauksen Argentiinan palauttamisesta demokratian tielle, jos pääsisivät muodostamaan hallituksen. Vuoden 1958 vaaleissa presidentiksi valittiin Arturo Frondizi, ja Aramburu sai väistyä.
Käännös suomeksi
Paulina Gálvez

Paulina Gálvez (s. 14. syyskuuta 1969) on chileläissyntyinen, jo lapsena Espanjaan muuttanut tanssija ja näyttelijä. Hän oli vuonna 1998 ehdolla parhaan uuden naisnäyttelijän Goya-palkinnon saajaksi.
Gálvez on uransa aikana esiintynyt useissa elokuvissa ja televisiosarjoissa.
Aiheesta muualla

Paulina Gálvez Internet Movie Databasessa. (englanniksi)
Paulina Olszynski

Paulina Olszynski (s. 30. lokakuuta 1991) on yhdysvaltalainen näyttelijä. Hänet tunnetaan varsinkin Brittany Cunninghamin roolista Wes Cravenin kauhuelokuvassa My Soul to Take (2010). Hän on lisäksi esiintynyt muun muassa Greyn anatomian, Waverly Placen velhojen ja Miehen puolikkaiden yksittäisissä jaksoissa.
Olszynski syntyi puolalaiseen perheeseen Yhdysvalloissa ja puhuu sujuvasti puolan kieltä.
Aiheesta muualla

Paulina Olszynski Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paulina Olszynski
Käännös suomeksi
Petri Helsky

| Petri Helsky> Henkilötiedot |
| --- | --- |
Syntynyt: 1966 (ikä 57–58)
Muut tiedot
Yritys:  Suominen
Asema:  Toimitusjohtaja
Petri Olavi Helsky (s. 1966) on suomalainen yritysjohtaja, joka on toiminut Suomisen toimitusjohtajana vuodesta 2019. Hän on koulutukseltaan kauppatieteiden maisteri ja diplomi-insinööri. Ennen Suomista Helsky on toiminut Metsä Tissuen toimitusjohtajana.
Pirttilampi

Pirttilampi voi tarkoittaa seuraavia:
Pirttilampi, lampi Hirvensalmella
Pirttilampi, lampi Jyväskylässä
Pirttilampi, lampi Joutsan Väihkölässä
Pirttilampi, lampi Jämsässä
Pirttilampi, lampi Kangasniemellä
Pirttilampi, lampi Karstulassa
Pirttilampi, lampi Keuruulla
Pirttilampi, lampi Kihniössä
Pirttilampi, lampi Mikkelin Hiirolassa
Pirttilampi, lampi Mikkelin Kekkolassa
Pirttilampi, lampi Multialla
Pirttilampi, lampi Multian Karhilassa
Pirttilampi, lampi Rautalammin kirkonkylässä
Pirttilampi, lampi Rautalammin Hanhitaipaleella
Pirttilampi, lampi Rovaniemen Palojärvellä
Pirttilampi, lampi Rovaniemen rautatieaseman ratapiha-alueella
Pirttilampi, lampi Saarijärven Heinäpohjalla
Pirttilampi, lampi Saarijärven Hoikankylässä
Pirttilampi, lampi Saarijärven Uutisperällä
Pirttilampi, lampi Soinin Kolulla
Pirttilampi, lampi Soinin Kukonkylässä
Pirttilampi, lampi Soinin Mäkelänkylässä
Pirttilampi, lampi Saarijärven Hoikankylässä
Pirttilampi, lampi Saarijärven Uutisperällä
Pirttilampi, lampi Sysmässä
Pirttilampi, lampi Toivakassa
Pirttilampi, lampi Vaalassa
Pirttilampi, lampi Viitasaarella
Iso Pirttilampi, lampi Joutsassa
Iso Pirttilampi, lampi Uuraisilla
Pieni Pirttilampi, lampi Joutsassa
Pieni Pirttilampi, lampi Uuraisilla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pirttilampi”, voi hakea sivunnimihaulla, laajalla sivunnimihaulla tai tekstihaulla.
Petteri Lax

Petteri Lax Paavo Nurmen kisoissa 2009
Petteri Juhani Lax (s. 12. lokakuuta 1985 Huittinen) on suomalainen pituushyppääjä, joka edusti urallaan Lauttakylän Lujaa. Nuorempana hän harrasti myös kolmiloikkaa ja kymmenottelua.
Lax saavutti hopeaa alle 23-vuotiaiden EM-kilpailuissa Debrecenissä vuonna 2007 tuloksella 789. Saman ikäluokan Pohjoismaiden mestaruuskilpailuissa hän oli vuonna 2006 toinen hypättyään 756. Ensimmäisissä aikuisten arvokilpailuissaan, EM-hallikisoissa Birminghamissa 2007 hän karsiutui loppukilpailusta tuloksella 770 ja samoin kävi myös Torinossa 2009, tällä kertaa tuloksella 792. Barcelonan EM-kilpailuissa 2010 hän sijoittui seitsemänneksi tuloksella 796 cm. Pariisin EM-hallikisoissa 2011 hän karsiutui loppukilpailusta tuloksella 743 cm.
Petterin isä Kari-Pekka Lax voitti kymmenottelun Suomen mestaruuden vuonna 1981. Hänen veljensä Mikael Lax on salibandyn SM-liigapelaaja ja serkkunsa Matti ja Mikko Oivanen ovat maajoukkuelentopalloilijoita.
Kaudella 2016–2017 Lax pelasi lentopalloa maan toiseksi korkeimmalla tasolla ykkössarjassa Loimaan Jankon riveissä.
Aikuisten SM-mitalit

Ulkoradoilla
Kultaa 2007 tulos 797
Kultaa 2008 tulos 811
Hopeaa 2010 tulos 777
Sisäradoilla
Kultaa 2005 tulos 728
Kultaa 2007 tulos 777
Kultaa 2008 tulos 786
Hopeaa 2011 tulos 749
Pronssia 2009 tulos 766
Henkilökohtaiset ennätykset

Ulkoradoilla 811 Tampere, 26. heinäkuuta 2008
Sisäradoilla 794 Valencia, 14. helmikuuta 2009
Pekka-veturi

Pekka Veturin malli.
Pekka-veturi (engl. Percy the Small Engine) on kuvitteellinen vihreä höyryveturi pastori Wilbert Awdryn ja hänen poikansa luomassa The Railway Series -kirjasarjassa.[lähde? ] Hän esiintyy myös Tuomas Veturi -televisiosarjassa. Pekan suosikkitehtävänä on toimittaa postia. Hänen paras ystävänsä on Tuomas.
Hahmon ääninäyttelijät > Alkuperäiset äänet

Linda Ballantyne (Thomas and the Magic Railroad)
Keith Wickham (Raiteiden sankari – Sodor's Legend of the Lost Treasure)
Nigel Pilkington (kaudesta 19 alkaen)
Hahmon ääninäyttelijät > Suomenkieliset äänet

Taisto Oksanen (Raiteiden sankari -elokuvasta alkaen)
Pierre Chatelus

Pierre Chatelus (27. marraskuuta 1854 Saint-Romain-le-Puy – 25. helmikuuta 1943) oli ranskalainen roomalaiskatolinen arkkipiispa. Hänet vihittiin papiksi 15. kesäkuuta 1878 ja nimitettiin Neversin hiippakunnan johtoon 13. huhtikuuta 1910. Piispaksi vihkiminen seurasi 29. kesäkuuta. Pääkonsekraattorina toimi Pierre-Hector Coullié, jota avustivat Pierre Dadolle ja Louis-Jean Dechelette. Chatelus asetettiin virkaansa 7. heinäkuuta.
Chatelus jäi eläkkeelle 22. huhtikuuta 1932, mutta sai samana päivänä vielä nimityksen Leucaksen titulaariarkkipiispaksi.
Peppi Puhakka

Peppi Puhakka (s. 2003) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa Liigassa kaudella 2022 Nurmijärven Jalkapalloseuraa, jota hän on aiemmin edustanut juniorisarjoissa, Naisten Kakkosessa kausina 2018–2019 ja Naisten Ykkösessä kausina 2020–2021.
Peppi Saarinen

Peppi Saarinen (s. 1998) on suomalainen jalkapalloilija, pelipaikaltaan keskikenttäpelaaja. Hän pelasi Naisten Liigassa ensimmäisen ottelunsa Turun Palloseuran joukkueessa kaudella 2017. Hän palasi liigapeleihin Oulu Nice Soccerin joukkueessa kaudella 2022, jolloin hän pelasi 22 liigaottelua ja teki niissä yhden maalin. Hän pelasi Ykkösessä kausina 2017–2021 porilaisen NiceFutiksen, Turun Weikkojen ja Oulu Nice Soccerin joukkueissa.
Piero Piccioni

| Piero Piccioni |
| --- | --- |
 Piero Piccioni
Henkilötiedot
Syntynyt: 6. joulukuuta 1921 Torino, Italia
Kuollut: 23. heinäkuuta 2004 (82 vuotta) Rooma, Italia
Ammatti:  säveltäjä
Muusikko
Taiteilijanimi:  Piero Morgan
Aktiivisena:  1950-luku–1990-luku
Tyylilajit:  elokuvamusiikki
Soittimet:  piano 
Aiheesta muualla
Kotisivut
  [ Muokkaa Wikidatassa ] [ ohje ]  
Piero Piccioni (6. joulukuuta 1921 Torino, Italia – 23. heinäkuuta 2004 Rooma, Italia) oli italialainen elokuvasäveltäjä. 1950-luvulla hän sävelsi nimellä Piero Morgan ja sen jälkeen, kun hän oli säveltänyt musiikin elokuvaan La Tempesta (1958) hän alkoi työskentelemään Hollywoodissa säännöllisesti. Piccionia on verrattu Ennio Morriconeen ja Bruno Nicolaihin.
Piccioni yhdisti musiikissaan jazzia, loungea, viihdemusiikkia sekä taidemusiikkia, joka soi B-kauhuelokuvista eeppisiin rakkauselokuviin.
Aiheesta muualla

Kuvia tai muita tiedostoja aiheesta Piero Piccioni Wikimedia Commonsissa
Piero Piccionin kotisivut (englanniksi, italiaksi)
Piero Ferrari

| Piero Ferrari |
| --- | --- |

Henkilötiedot
Syntynyt: 22. toukokuuta 1945 Castelvetro di Modena, Italia
Kansalaisuus:   italialainen
Ammatti:  Ferrarin hallituksen varapuheenjohtaja
Piero Ferrari (s. 22. toukokuuta 1945 Castelvetro di Modena, Italia) on automerkki Ferrarin perustajan Enzo Ferrarin toinen ja ainoa yhä elossa oleva poika. Nykyisin Ferrari toimii Ferrarin hallituksen varapuheenjohtajana ja omistaa yhtiöstä noin kymmenen prosenttia. Hän aloitti työt Ferrarilla 1970-luvulla, silloin maantieautojen parissa. Vuonna 1988 isänsä kuoleman jälkeen Ferrarista tuli Ferrarin varatoimitusjohtaja. Vuonna 1998 hän perusti oman yrityksensä, High Performance Engineeringin. Hän on naimisissa ja hänellä on yksi tytär. Vuonna 2013 Ferrari sai Lorenzo Bandini -palkinnon.
Aiheesta muualla

HPE Group
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Piero Palermini

Piero Palermini
Piero Palermini (18. syyskuuta 1925 – 28. tammikuuta 1996) oli italialainen näyttelijä. Hän syntyi Roomassa ja esiintyi elokuvissa 1940-luvun alusta saakka. Näiden varhaisten elokuvien joukossa ovat Un pilota ritorna (1942) ja Inviati speciali (1943). Palermini jatkoi uraansa tulevina vuosikymmeninä; hänellä oli rooleja muiden muassa historiallisissa elokuvissa.
Aiheesta muualla

Piero Palermini Internet Movie Databasessa. (englanniksi)
Paul Young

Paul Young vuonna 2017.
Paul Antony Young (s. 17. tammikuuta 1956, Luton, Bedfordshire) on englantilainen poplaulaja.
Ennen soolouraansa Young oli jäsenenä yhtyeissä Kat Kool & The Kool Kats, Streetband ja Q-Tips. Vuonna 1982 hän lähti soolouralle ja julkaisi kaksi singleä "Iron Out The Rough Spots" ja "Love Of The Common People", jotka eivät olleet menestyksekkäitä. Kolmas single, joka oli cover Marvin Gayen klassikosta "Wherever I Lay My Hat (That's My Home)", sen sijaan nousi Isossa-Britanniassa listaykköseksi ja pysyi siellä kolme viikkoa.
Young menestyi ympäri Eurooppaa, sillä debyyttisooloalbumi No Parlez myi platinaa useissa maissa. Vuonna 1985 hän julkaisi singlen "Everytime You Go Away", josta tuli maailmanlaajuinen hitti.
Young esiintyi vuonna 1988 Nelson Mandelan 70-vuotissyntymäpäivän kunniaksi järjestetyssä konsertissa, jossa hän lauloi Crowded Housen kappaleen "Don't Dream It's Over". 1992 hän esitti kappaleen "Radio Ga Ga" yhdessä Queenin kanssa konsertissa, joka järjestettiin aiemmin menehtyneen Freddie Mercuryn kunniaksi.
Yksityiselämä

Young tapasi malli Stacey Smithin vuonna 1983, he avioituivat vuonna 1987 ja saivat kolme lasta. Vaimo kuitenkin jätti Youngin toisen miehen vuoksi ja synnytti tälle lapsen. Aviopari Young ei kuitenkaan ollut eronnut ja Paul otti vaimonsa takaisin toisen miehen pojan kanssa. Vaimo Stacey kuoli tammikuussa 2018.
Studioalbumit

No Parlez (1983)
The Secret of Association (1985)
Between Two Fires (1986)
Other Voices (1990)
The Crossing (1993)
Reflections (1994)
Paul Young (1997)
Rock Swings – On the Wild Side of Swing (2006)
Good Thing (2016)
Behind The Lens (2023)
Aiheesta muualla

Paul Young - virallinen kotisivu
Petteri Lotila

| Petteri Lotila> Henkilötiedot |
| --- | --- |
Syntynyt: 24. maaliskuuta 1978 Pyhäranta, Suomi
Kansalaisuus:   Suomi  Norja
Jääkiekkoilija
Pelipaikka:  keskushyökkääjä
Maila:  vasen
Pituus:  177 cm
Paino:  83 kg
Pelaajaura
Pääsarjaura:  1999–2011
Aik. seurat:  Lukko (SML) Hokki (Mestis) Manchester Phoenix (EIHL) Stavanger Oilers (GET-ligaen)
Petteri Lotila (s. 24. maaliskuuta 1978 Pyhäranta) on norjansuomalainen entinen jääkiekkoilija, pelipaikaltaan keskushyökkääjä. Hän lopetti uransa vuoteen 2011.
Ura

Lotila aloitti Rauman Lukon C-junioreissa kaudella 1993–94 ja tämän jälkeen portaittain B- ja A-juniorieiden joukkueissa 2–3 vuotta per taso. Kaudella 1999–2000 oli aika debytoida Lukon liigajoukkueessa. Ensimmäinen liigakausi tuotti vain kaksi tehopistettä 49 ottelussa. Kaikkiaan Lotila pelasi Lukon liigajoukkueessa kolme kautta piipahtaen välillä sekä Kajaanissa ja Uudessakaupungissa pelaamassa Mestistä. Kauden 2002–03 alussa Lotila pelasi viisi Mestis-ottelua Kajaanissa ja Ukissa ennen siirtymistään loppukaudeksi Norjan II tason Stavanger Oilersiin.
Kauden 2003–04 Lotila pelasi Englannissa EIHL-liigan Manchester Phoenixin riveissä, jossa teki yhden kauden henkilökohtaisen piste-ennätyksensä 7+10. Manchester Phoenix kuitenkin suljettiin sarjasta taloudellisten ongelmien vuoksi kauden jälkeen joten Lotila palasi takaisin Stavangeriin.
Stavangerissa Lotila pelasi aina kevääseen 2011 asti. Stavangerin vuosilta palintokaappiin tuli myös yksi Norjan mestaruus kaudelta 2010
Muuta

Lotila otti Stavangerissa pelatessaan Norjan kansalaisuuden, jotta ei veisi yhtä paikkaa joukkueen ulkomaalaiskiintiöstä.
Lotilan perheeseen kuuluu norjalainen vaimo, joka työskentelee nuorisotyöntekijänä ongelmanuorten keskuudessa sekä kolme lasta.
Aiheesta muualla

Petteri Lotila Elite Prospects. Everysport Media Group AB. (englanniksi)
Petteri Lotila The Internet Hockey Databasessa (englanniksi)
Manchester Phoenixin virallinen sivusto
Peter Sendel

| Peter Sendel |
| --- | --- |

Henkilötiedot
Syntynyt: 6. maaliskuuta 1972 (ikä 52) Ilmenau, Saksa
Uran tiedot
Pituus:  180 cm
Seura:  WSV Oberhof 05 e.V.
Laji:  ampumahiihto 
Maailmancup
Kaudet:  1993-2005 (12)
Voitot:  15
Palkintokorokkeella:  40
 Tietolaatikko päivitetty 3.9.2015 
Aiheesta muualla
Kotisivu
| Mitalit> Maa:   Saksa.Miesten ampumahiihto.olympialaiset  | Mitalit> Maa:   Saksa.Miesten ampumahiihto.olympialaiset  | Mitalit> Maa:   Saksa.Miesten ampumahiihto.olympialaiset  | Maa:   Saksa> Miesten ampumahiihto. |
| --- | --- | --- | --- |
|  Kultaa | Nagano 1998 | viesti |  |
|  Hopeaa | Salt Lake City 2002 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Hanty-Mansijsk 2003 | viesti |  |
|  Kultaa | Brezno-Osrblie 1997 | viesti |  |
|  Hopeaa | Brezno-Osrblie 1997 | joukkue |  |
|  Hopeaa | Ruhpolding 1996 | viesti |  |
|  Pronssia | Lahti 2000 | viesti |  |
|  Pronssia | Canmore 1994 | joukkue |  |
Peter Sendel (s. 6. maaliskuuta 1972) on saksalainen entinen ampumahiihtäjä. Sendel oli osa Naganon talviolympialaisissa 1998 kultaa voittanutta Saksan joukkuetta. Hän oli joukkueessa myös seuraavissa vuoden 2002 talviolympialaisissa Salt Lake Cityssä. Sendel lopetti ampumahiihtouransa vuonna 2004.
Tulokset > Olympialaiset

| Paikka | Normaalimatka | Pikamatka | Takaa-ajo | Viesti |
| --- | --- | --- | --- | --- |
|  Nagano 1998 | 8. | - | - | 1. |
|  Salt Lake City 2002 | - | - | - | 2. |
Tulokset > Maailmanmestaruuskilpailut

| Paikka | Normaalimatka | Pikamatka | Takaa-ajo | Yhteislähtö | Joukkue | Viesti |
| --- | --- | --- | --- | --- | --- | --- |
|  Canmore 1994 | - | - | - | - | 3. | - |
|  Antholz-Anterselva 1995 | - | - | - | - | 14. | - |
|  Canmore 1996 | 25. | - | - | - | - | 2. |
|  Brezno-Osrblie 1997 | - | - | - | - | 2. | 1. |
|  Kontiolahti 1999 | 18. | 50. | 15. | 22. | - | 4. |
|  Oslo-Holmenkollen 2000 | 6. | 8. | 12. | 4. | - | 3. |
|  Pokljuka 2001 | 47. | - | - | - | - | - |
|  Hanty-Mansijsk 2003 | 8. | - | - | 11. | - | 1. |
|  Oberhof 2004 | - | 22. | 41. | 27. | - | - |
Käännös suomeksi